# lav4e РЕПУБЛИКА БЪЛГАРИЯ

# Министерство на земеделието и храните

# Областна дирекция “Земеделие”-Перник

**З А П О В Е Д**

**№ ПО-09-647/25.03.2024 г.**

**За изменение на Заповед № ПО-09-568/15.01.2024 г.**

На основание чл. 99, ал. 1, т. 2 от АПК във връзка с чл. 100 и чл. 102, ал. 2 от АПК и заявление от Ивайло Първанов,

**И З М Е Н Я М:**

Заповед № ПО-09-568/15.01.2024 г. на Директора на ОД „Земеделие“-Перник, издадена на основание чл. 37в, ал.4 от ЗСПЗЗ, с която е одобрено споразумението за разпределение на масивите за ползване в землището на с. Селищен дол, община Перник, област Перник, за стопанската 2023/2024 година в частта, в която като ползвател:

**Илия Гълъбов с ЕГН \*\*\*\*\*\*\*\*\* се променя на Ивайло Първанов с ЕГН \*\*\*\*\*\*\*\*\*\*\*.**

В останалата част Заповед № ПО-09-568/15.01.2024 г. на Директора на ОД „Земеделие“-Перник остава непроменена.

Неразделна част от настоящата заповед представлява, споразумението по чл. 37в, ал. 4 от ЗСПЗЗ за землището на с. Селищен дол, община Перник, област Перник за стопанската 2023/2024 г., окончателният регистър по чл. 74, ал. 1 от ППЗСПЗЗ и карта за ползването.

На основание чл. 37в, ал. 5 от ЗСПЗЗ, настоящата заповед да се обяви в кметството на с. Селищен дол, в сградата на Общинска служба по земеделие – Перник, както и да се публикува на интернет страниците на Община Перник на Областна дирекция "Земеделие" - Перник.

Заповедта може да се обжалва по реда на Административнопроцесуалния кодекс.

**ДЕСИСЛАВА ФИГЕРОА /п/**

***Директор на ОД „Земеделие” - Перник***